Veenilaiend munandis põhjustab valu | Meestearst | Arsti nõuanded | Küsi nõu Eesti tipparstidelt! - Kliinik.ee
Veenilaiend munandis põhjustab valu 14.05.15 / Meestearst
olen varem käinud laparoskoopilisel varikotseele operatsioonil 2007 aastal. Pärast seda pole probleeme olnud, kuid visuaalselt pole see kunagi ära kadunud. Nüüd on visuaalselt suurenenud see piirkond ja tekitab ka valu. Alguses oli valu erutuse ajal või periooditi ja pöördusin perearsti poole, et saada saatekirja uroloogi juurde. Sain Tartu kliinikumi eriarsti juurde konsultatsiooni aja alles 7. augustiks. Nüüdseks on valu muutunud konstantseks ja on laienenud ka vasakule alakõhu piirkonda. Kas tuleks pöörduda erakorralisse?
Vaikotseele põhjustab valu üliharva. Enamasti on tegelikult tegu kas närvijuure ärritusega või sugutrakti alägeda põletikuga. Tuleks alustada põletiku välistamisest. Kui perearst ei oska aidata ja elu väga häirib, võib alati erakorralisse pöörduda.